open-index/open-wikipedia-markdown huggingface dataset:
Ilesia de Santa María la Mayor de Rubiuelos de Mora

A **ilesia de Santa María la Mayor de Rubiuelos de Mora** ye una ilesia gotica situada en a localidat de Rubiuelos de Mora en a comarca de Gúdar-Chabalambre, Aragón. Estió colechiata, por lo que a vegadas ye conoixida como **colechiata de Santa María la Mayor de Rubiuelos de Mora**.

## Historia
L'edificio prencipió a construyir-se en primerías d'o sieglo XVII, estando rematau en l'anyo 1620. O prochecto inicial d'a ilesia ye obra d'o mayestro valenciano Pero del Solar. Prencipioron as obras os mayestros Pero de Letro, Chaime d'Estoda y Pero de Magallón, encara que debiu a bels problemas s'habió de contratar un nuevo prochecto a o francés Chuan de Lacambra, qui morió a metat d'a construcción, continando as obras o suyo disciplo Pero Ambuesa, qui la cubrió en 1617.

O estuquista bizcaíno Francisco Miliqueta fació a voveda conchiforme d'o presbiterio, rematando-se o cuerpo d'a ilesia en l'anyo 1620. Pero Ambuesa s'encargó de rematar a torre, que sería presta en 1627.

En 1844 i habió un incendio que destruyió o retablo mayor, fendo-se en 1859 un atro en estilo neoclasico y incluyindo un lienzo d'a Coronación, copia de Velázquez.

## Descripción
Se tracta d'un templo de planta rectangular con d'una sola nau. Incluye una sala capitular d'o sieglo XIX, en a que se reuniba lo capítol d'a colechiata, y un coro de sillerío barroco. A dentrada ye protechida por una reixa, obra de Manuel Baselga, que da paso a un portegau con vueltas de crucería. Tien frontera en dos cuerpos: o primero formau por columnas doricas, y o segundo por capilletas, en que se troba a titular d'o templo y o escudo de Rubiuelos de Mora.

Dentro i hai un total de seis capiellas laterals adedicadas a diferents usos y santidaz: a capiella baptismal, con reixada d'o sieglo XIV, a d'a Purisma, a d'o Carmen, a d'o Salvador, d'o Rosario y de Sant Chusé. Cal sinyalar que a capiella d'o Carmen estió una ampliación d'o templo realizada en o sieglo XIX.

A torre d'a ilesia ye formada por tres cuerpos cuadraus y un cuarto octogonal, a on se troban as campanas (datando una d'ellas de 1476), rematando en una chicota lanterna.

## Galería d'imáchens

Image:WLM14ES - 22042012 124242 E 17702 - .jpg|Portalada d'a ilesia
Image:WLM14ES - 22042012 124541 E 17707 - .jpg|Exterior d'a cupula
Image:WLM14ES - Rubielos de Mora 00181 - .jpg|Detalle d'a torre


## Enlaces externos

*  Ex-colechiata de Santa María la Mayor
*  En a pachina d'o SIPCA
Force 10 from Navarone (cinta)

:*Iste articlo ye sobre una cinta de cine belico britanica de l'anyo 1978; ta atros usos, se veiga *'Force 10 from Navarone***.

***Force 10 from Navarone*** (títol orichinal en [[Idioma anglés|anglés]], en [[Idioma aragonés|aragonés]] ***Fuerza 10 de Navarone**', estrenada en Aragón con ixe mesmo títol) ye una cinta de cine britanico de l'anyo 1978 de cine belico dirichida por Guy Hamilton seguntes un guión adaptau por Robin Chapman (|basau en una historia de Carl Foreman, que a la vegada se basa en *[[Force 10 from Navarone (novela)|Force 10 from Navarone]]*, una novela publicada por Alistair MacLean en 1968), con una banda sonora orichinal de Ron Goodwin, una dirección de fotografía de Christopher Challis y una producción cinematografica d'Oliver A. Unger y John R. Sloan ta la productora cinematografica *[[Navarone Productions]]*. Conta con un elenco d'actors formau, entre d'atros, por Robert Shaw, Harrison Ford, Edward Fox, Barbara Bach, Franco Nero, Carl Weathers, Richard Kiel, Alan Badel, Michael Byrne, Philip Latham, Angus MacInnes, Michael Sheard, Petar Buntic, Paul Humpoletz y Ramiz Pasic.

A cinta, que se basa muit librement en a novela d'Alistair MacLean *[[Force 10 from Navarone (novela)|Force 10 from Navarone]]*, contina en teoría con a historia contada en *[[The Guns of Navarone (cinta)|The Guns of Navarone]]* (encara que con atros actors) y conta cómo l'alto mando de l'exercito britanico creye que *Nicolai*, qui ya heba traicionau a la misión d'a cinta anterior en Creta, s'ha infiltrau agora entre los partisanos dirichius por Tito con o nombre de *[[capitán]] Lescovar* y deciden ninviar una misión ta eliminar-lo. Reclaman a dos d'os antigos miembros d'o comando de Creta y los adhiben a un grupo de comandos de l'exercito estausunidense que marchan enta lo Balcans ta una atra misión con os partisanos. A lo grupo s'adhibe un sarchento afroamericano d'o Cuerpo Medico que fuye d'a suya garchola y toz trescruzan a mar Hadriana en un avión que han robau a la *[[Royal Air Force]]* pero los fa cayer un avión alemán. Cuan plegan en tierra bien luego plegan a qui aparentment son os partisanos de Tito, pero en realidat de tracta de "chetniks" colaboradors d'os alemans.

A cinta s'ambienta en l'antiga Yugoslavia (hue os escenarios d'a cinta se troban en Bosnis y Herzegovina) en l'anyo 1943 mientres a Segunda Guerra Mundial y las suyas escenas se filmoron en Mostar y atras localidaz en l'actual Bosnia y Herzegovina, en localidaz de l'actual Montenegro y en Jèrri en as islas Anglonormandas y en Plymouth en o Reino Uniu, amás d'en os Malta Film Studios en Malta y en os Shepperton Studios en Surrey.

Encara que la cinta ha recibiu bel premio u nominación, garra d'éls no perteneixe a los premios cinematograficos mas conoixius u destacaus.

## Elenco

## Se veiga tamién
* Cine en 1978.
* Cintas de 1978.

## Referencias
King Solomon's Mines (cinta de 1985)

:*Iste articlo ye sobre una cinta estausunidense de cine d'aventuras de 1985; ta atros usos, se veiga *'King Solomon's Mines** y **King Solomon's Mines (cinta)***.

***King Solomon's Mines*** (títol orichinal en [[Idioma anglés|anglés]], en [[Idioma aragonés|aragonés]] ***As menas d'o rei Salomón***, estrenada en [[Aragón]] con o suyo títol traduciu enta lo [[Idioma castellano|castellano]] como ***Las minas del rey Salomón**') ye una cinta de l'anyo 1985 de cine estausunidense de cine d'aventuras (con una mica de cine de comedia) dirichida por J. Lee Thompson seguntes un guión adaptau por Gene Quintano y James R. Silke (basau en a novela *[[King Solomon's Mines (novela)|King Solomon's Mines]]*, publicada por Rider Haggard en 1885), con una banda sonora orichinal de Jerry Goldsmith, una dirección de fotografía de Alex Phillips Jr. y una producción cinematografica de Yoram Globus y Menahem Golan ta las productoras *[[The Cannon Group]]*, *[[(Golan-Globus Productions]]*, *[[Cannon Productions]]*, *[[Cinema '84]]* y *[[Limelight]]*. Conta con un elenco d'o cual en fan parte, entre d'atros, os actors Richard Chamberlain, Sharon Stone, Herbert Lom, John Rhys-Davies, Ken Gampu, June Buthelezi, Sam Williams, Shaike Ophir, Mick Lesley, Vincent Van der Byl, Bob Greer, Oliver Tengende, Neville Thomas, Bishop McThuzen y Isiah Murert.

*Jesse Huston* busca a su pai, que ha desapareixiu mientres que feba una expedición en Africa ta trobar as miticas menas d'o rei Salomón. Ta que l'aduye en a suya busca contracta a *[[Allan Quatermain]]*. Acompanyaus de *Umbopo*, un misterioso africano, marchan enta l'interior d'o continent sguindo las instruccions recollidas en un mapa que creyen que ye l'autentico mapa que amuestra la localización d'as menas. Bien luego descubren que un militar de l'Imperio Alemán, o *[[coronel]] Bockner*, diriche una expedición con o mesmo obchectivo, acompanyau por un traficant d'esclavos, l'aventurero turco *Dogati*, un viello enemigo de *Quatermain*. Tamién descubren que son éls los que han secuestrau a lo pai de *Jesse*.

A cinta s'ambienta en un país ficticio d'Africa mientres os anyos 1910, y las suyas escenas se filmoron en Harare en Zimbabwe.

A cinta no ha recibiu garra premio u nominación, de no estar dos nominacions a los Premios Razzie.

## Elenco

## Se veiga tamién
* Cine en 1985.
* Cintas de 1985.

## Referencias
Allan Quatermain and the Lost City of Gold

***Allan Quatermain and the Lost City of Gold*** (títol orichinal en anglés, en aragonés ***Allan Quatermain y la ciudat perdida d'oro***, estrenada en Aragón con o títol en castellano de ***Allan Quatermain y la ciudad perdida del oro***, en aragonés ***Allan Quatermain y la ciudat perdida de l'oro***) ye una cinta de cine d'aventuras y comedia de l'anyo 1998 coproducida por o cine estausunidense y lo cie israelín, dirichida por Gary Nelson seguntes un guión adaptau por Gene Quintano y Lee Reynolds (basau en *[[Allan Quatermain (novela)|Allan Quatermain]]*, una novela publicada por H. Rider Haggard en 1887), con una dirección de fotografía de Frederick Elmes y Alex Phillips y una producción cinematografica de Yoram Globus y Menahem Golan ta la suya productora cinematografica *[[Golan-Globus Productions]]*. Forman l'elenco d'a cinta, entre d'atros actors, Richard Chamberlain, Sharon Stone, James Earl Jones, Henry Silva, Robert Donner, Larbi Doghmi, Aileen Marson, Cassandra Peterson, Martin Rabbett, Rory Kilalea y George Chiota.

A cinta contina con a historia que contaba *[[King Solomon's Mines (cinta de 1985)|King Solomon's Mines]]* (1985, J. Lee Thompson), y en iste nueva cinta *[[Allan Quatermain]]* y *Jesse Huston*, dimpués de sobrevivir a la suya aventura en busca d'as menas d'o rei Salomón, s'han establiu en Africa y s'han comprometiu en matrimonio. Tanimientres, un amigo de *Quatermain* plega dende la chungla perseguiu por dos enmascaraus y encara que recibe cudiaus, os suyos enemigos lo matan de nueiz. Pero antes de morir, li puet explicar a *Quatermain* que su chirmano ye vivo y que ha trobau a mitica Ciudat d'Oro. Entusiasmau, prepara una expedición ta buscar a su chirmano, encara que en primeras *Jesse* no i ye d'alcuerdo. Finalment, marchan toz dos enta la expedición, acompanyaus d*'Umslopogaas* (un viello amigo), d'o gurú *Swarma* y de cinco askaris.

A cinta s'ambienta en bel país ficticio d'Africa mientres os anyor 1910 y las suyas escenas se filmoron en Victoria Falls (Zimbabwe), en Oudtshoorn (Sudafrica) y en o *[[Laird International Studio]]* en Culver City (California, Estaus Unius).

A cinta fue nominada a lo Preio Razzie a la Pior Actriz (Sharon Stone), repetindo la mesma nominación que ya heba recibiu con a primer cinta, *[[King Solomon's Mines (cinta de 1985)|King Solomon's Mines]]*.

## Elenco

## Se veiga tamién
* Cine en 1986.
* Cintas de 1986.

## Referencias
Fin de semana al desnudo

***Fin de semana al desnudo*** (títol orichinal en castellano, en aragonés ***Cabo de semana despullau***) ye una cinta de cine de comedia de l'anyo 1974 de cine espanyol dirichida por Mariano Ozores seguntes un guión orichinal d'él mesmo, con una banda sonora orichinal d'Antón García Abril, una dirección de fotografía de José Fernández Aguayo, una producción cinematografica de Luis Méndez y Julián Esteban ta las productoras *[[Alfa Films Internacional]]*, *[[Izaro Films]]* y *[[Lotus Films Internacional]]* y un elenco d'o cual en fan parte, entre d'atros, os actors Alfredo Landa, Lina Morgan, Helga Liné, Haydée Balza, Antonio Ozores, Paco Camoiras, Toco Gómez, Antonio Padilla, África Pratt, Máximo Valverde y Laly Soldevila.

*Angustias* treballa en un chicot hotel en Puerto Banús (Marbella) en a Costa d'o Sol. Bel día conoix que *Rodolfo Cisneros*, un multimollonario de qui ye enamorada dende fa anyos encra que él mai no l'haiga visto a ella, viendrá en l'hotel ta pasar-ie un cabo de semana. Co pertupercios, finalment consigue estar ella treballando en l'hotel cuan i plegue lo millonario, en cambiando turno con una atra treballadora. Pero cuan plega, se troba que i plega acompanyau d'yna muller, que ye la suya secretaria y que él quiere que sía bella cosa mas. Ixa mesma nueit i plega una viuda cabalera con o suyo gigolo y dos amigos que en realidat son cómplizs d'o gigolo ta robar-li las suyas choyas a la viuda cabalera. *Angustias* ha decidiu no deixar solos a *Rodolfo* y a la suya amant, pero amás descubre que li son parando un congrenyo a *Rodolfo* ta que se presente un notario y certifique que yera en o leito con a muller y asinas obligar-lo a casar-se. D'atra man, o plan d'os ladrons yera que los cómplizs ocupasen una habitación concreta ta poder pasar as choyas a traviés de finestras contiguas pero como istos han plegau tarde en l'hotel lis han dau ixa habitación a *Rodolfo* y a la suya amant.

A cinta s'ambienta en Puerto Banús (Marbella) en a suya epoca actual (1974) y las suyas escenas se filmoron en ixa mesma localidat y en Estepona, todas dos situadas en a provincia de Malaga.

## Elenco

## Se veiga tamién
* Cine en 1974.
* Cintas de 1974.

## Referencias
Firefox (cinta)

:*Iste articlo ye sobre una cinta estausunidense de cine d'intriga, acción y espionache de l'anyo 1982; ta atros usos, se veiga *'Firefox (desambigación)***.

***Firefox*** (títol orichinal en [[Idioma anglés|anglés]], en [[Idioma aragonés|aragonés]] traducible como ***Rabosa de fuego**', estrenada en Aragón con o suyo títol orichinal) ye una cinta de l'anyo 1982 de cine d'intriga d'acción y espionache coproducida por o cine estausunidense, o cine austriaco y lo cine groenlandés, dirichida por Clint Eastwood seguntes un guión adaptau por Alex Lasker y Wendell Wellman (basau en a novela *[[Firefox (novela)|Firefox]]*, publicada por Craig Thomas en 1977), con una banda sonora orichinal de Maurice Jarre, una dirección de fotografía de Bruce Surtees y una producción cinematografica de Clint Eastwood ta la suya productora cinematografica *[[Malpaso Productions]]*. Conta con un elenco d'o cual en fan parte, entre d'atros, os actors Clint Eastwood, Freddie Jones, David Huffman, Warren Clarke, Ronald Lacey, Kenneth Colley, Klaus Löwitsch, Nigel Hawthorne, Stefan Schnabel, Thomas Hill, Curt Lowens, Clive Merrison, Kai Wulff, Dimitra Arliss, Austin Willis, Michael Currie, Alan Tilvern, Oliver Cotton, Hugh Fraser y Wolf Kahler.

*[[Mitchell Gant]]* ye un piloto d'avión estausunidense, antigo presonero de guerra mientres a Guerra de Vietnam y miembro d'un equipo d'entrenamiento en combat d'as Fuerzas Aerias d'Estaus Unius a qui los servicios secretos li proposan un plan: infiltrar-se en a Unión Sovietica ta apoderar-se d'un nuevo modelo d'avión de caza sovietico que poseye la peculiaridat de que o suyo control puet efectuar-se a traviés d'o pensamiento y no pas manualment. Dimpués de dentrar en a Unión Sovietica recibe l'aduya d'un grupo de chudieus anticomunistas (encara que treballan como tecnicos en o programa militar de l'avión sovietico); y cuan s'apodere de l'avión ha de marchar enta lo Polo Norte ta pasar a Alaska.

A cinta s'ambienta en Londres, Moscú y atros puestos d'a Unión Sovietica en l'actual Rusia, en Alaska y en l'Oceano Glacial Arctico en epoca actual d'a cinta (1982), y las suyas escenas se filmoron en Viena, Salzburgo y Estiria en Austria, en Groenlandia, en California (incluyiu San Diego) y Montana en Estaus Unius y en Anglaterra en o Reino Uniu, amás d'en os *[[Warner Brothers Burbank Studios]]* en Burbank en California.

## Elenco

## Se veiga tamién
* Cine en 1982.
* Cintas de 1982.

## Referencias
Ladriello

Un **ladriello** u **maón** ye un material de construcción con forma de paralelepipedo feito d'archila ixecada y cueta en una bobila. O ladriello tradicional yera macizo y se feba servir pa fer toda mena de construccions: parez, vueltas, arcos…

Se distinguen tres tipos de ladriellos seguntes o porcentache de vueito en o total de volumen aparent: os ladriellos macizos (ditos briquetas u matracos), os ladriellos calaus y os ladriellos forataus. Un tocho ye un ladriello macizo, mas gordo de l'habitual. Se dice d'atra man tochau a o ladriello que tien seis foraus.

Tamién se pueden distinguir os ladriellos seguntes l'acabau. N'i hai entre atros refractarios con un acabau especial que lo fa apto pa resistir grans temperaturas; de cara vista, con como minimo una cara con un acabau mas poliu pa deixar-lo visible en fronteras; manuals, con un acabau mas rustico pa recordar a fabricación tradicional… Os ladriellos especials pa entabicar se dicen michilindraus.

Os ladriellos se pueden unir emplegando mortero, adhesivos u entrelazando-los.

## Referencias
Valbuena de Pisuerga

**Valbuena de Pisuerga** ye un municipio espanyol d'a comunidat autonoma de Castiella y Leyón que se troba en a provincia de Palencia. A suya población ye de 50 habitants (2021) en una superficie de 29,02&nbsp;km² con una densidat de población de 2 hab/km².

## Referencias
Colechiata de Santa María la Mayor de Calatayú

A **colechiata de Santa María la Mayor** u **colechiata de l'Asumpción d'a Virchen de Calatayú** ye una colechiata, asinas como templo parroquial catolico que fue edificada en Calatayú (Comunidat de Calatayú, Zaragoza) sobre una antiga mesquita a partir de l'anyo 1120. En estar situada en mel meyo d'a villa medieval, se deciba tamién d'antis mas *Santa María de Mediavilla*.

## Historia

Ye a prencipal ilesia d'a ciudat, y ha estau propuesta en cuantas ocasions como seu, sin plegar a conseguir-lo.

En 2001, a Unesco la declaró como Patrimonio d'a Humanidat como parti d'a denominación *[[Mudéchar aragonés|Arquitectura mudéchar d'Aragón]]*.

O templo actual ye de primerías d'o sieglo XVII.

A torre ye un d'os prencipals eixemplos d'o mudéchar aragonés. Ye de planta octogonal, presenta contrafuertes en as ariestas. O chapitel de pizarra ye datau arredol de 1770, y os cuerpos de campanas son d'os sieglos XVII y XV.

## Mayestros de capiella
Relación parcial d'os mayestros de capiella d'a colechiata.
* Juan de Olorón, en 1545 
* Melchor Castrillo, en 1552
* Urbán de Vargas, en 1637
* Juan Gómez de Navas,
* Nicolás Ledesma, en 1824

## Galería d'imáchens

Colegiata de Santa María, Calatayud, España, 2012-08-31, DD 02.JPG|Vista dende a colina de Sant Roque.
Colegiata de Santa María, Calatayud, España20.JPG|Detalle d'una d'as estatuas d'a portalada.
Colegiata de Santa María la Mayor, Calatayud, España, 2012-08-24, DD 02.JPG|Detalle d'una columna d'a portalada.
Colegiata de Santa María la Mayor, Calatayud, España, 2012-08-24, DD 03.JPG|Vista oblicua d'a frontera.
Colegiata de Santa María la Mayor, Calatayud, España, 2012-08-24, DD 01.JPG|Portalada.
Museo de la Colegiata de Santa María la Mayor, Calatayud, España, 2012-09-01, DD 02.JPG|Sala d'o museu d'a ilesia.
Museo de la Colegiata de Santa María la Mayor, Calatayud, España, 2012-09-01, DD 01.JPG|Corredor d'o museu.


## Referencias

## Enlaces externos

*  Ficha en gcatholic.org
*  Megaconstrucciones: ''Colegiata de Santa María la Mayor - Calatayud''
Escape to Athena

***Escape to Athena*** (títol orichinal en anglés, en aragonés ***Fuga a Athena***, estrenada en Aragón con o títol d***'Evasión en Atenea***, de vegadas tamién ***Evasión en Atenas***) ye una cinta de cine de comedia belica de cine britanico de l'anyo 1979 dirichida por George Pan Cosmatos seguntes un guión adaptau por Edward Anhalt y Richard S. Lochte (basau en una historia de Richard S. Lochte y George Pan Cosmatos), con una banda sonora orichinal de Lalo Schifrin, una dirección de fotografía de Gil Taylor, una producción cinematografica de David Niven Jr. y Jack Wiener ta la productora cinematografica *[[ITC Entertainment]]* y un elenco d'actors d'o cual en fan parte, entre d'atros, Roger Moore, Telly Savalas, David Niven, Stefanie Powers, Elliott Gould, Claudia Cardinale, Richard Roundtree, Sonny Bono, Anthony Valentine, Siegfried Rauch, Richard Wren, Michael Sheard, Philip Locke, Steve Ubels, Paul Picerni y Paul Stassino.

En 1944, mientres a Segunda Guerra Mundial, en a Gracia ocupada por o Tercer Reich se troba un campo de presoneros de guerra bien peculiar. Ye baixo lo mando d'o *[[comandant]] Otto Hecht*, un antigo anticuario de Viena bien poco honesto. Oficialment o campo ye adedicau a las prospeccions de chacimientos arqueolochicos con a finalidat d'obtener antigüidaz d'intrés ya sía politico ya ta vender-las ta obtener financiación ta la guerra, pero en realidat nomás que las troballas de poca calidat se ninvían enta Berlín y las realment valuosas se desvían enta Suiza, a on i vive una chirmana d'o comandant. Amás, os presoners saben que malas que rematen as troballas los ninviarán enta d'atros campos muito menos agradables, asinas que s'esmeran en fer troballas, encara que en realidat siempre troban exactament os mesmos obchectos, terne que terne. Bel día plega en o campo una parella d'estausunidenses que lo comandant d'o campo consigue sostrayer d'o *comandant Volkmann*, d'as *[[Schutzstaffel]]*, que actúa de forma radicalment diferent a la de *Hecht*, adedicando-se a la represión sobre los civils griegos. *Zenon*, un antigo monche d'un monesterio amanau, ye qui diriche la Resistencia griega contra los alemans y lo suyo cuartel cheneral ye la casa d'a novia de *Zenon*, que no ye atra cosa que lo bordel local. L'Alto mando d'os Aliaus ordena a *Zenon* cooperar con os presoneros t'apoderar-se d'o campo, pero cualques d'os presoneros tienen un atro plan, que ye apoderar-se d'uns valuosos platos bizantinos que se troban en o monesterio.

A cinta s'ambienta en bella isla de Grecia en 1944 mientres a Segunda Guerra Mundial y las suyas escenas se filmoron en Rodas y atras localidaz en a isla de Rodas (unidat periferica de Rodas en a periferia de l'Echea Meridional) y en o monesterio de Simonopetra en o mont Athos en Grecia.

## Elenco

## Se veiga tamién
* Cine en 1979.
* Cintas de 1979.

## Referencias
Inside Out (cinta de 1975)

:*Iste articlo ye sobre una cinta de cine britanica de cine d'intriga y acción de l'anyo 1975; ta atros usos, se veiga *'Inside Out** y **Inside Out (cinta)***.

***Inside Out*** (títol orichinal en [[Idioma anglés|anglés]], en [[Idioma aragonés|aragonés]] ***Dende adintro enta afuera***, estrenada en [[Aragón]] con o títol de ***Berlín 1976**') ye una cinta de cine d'intriga d'acción coproducida por o cine britanico y lo cine alemán de l'anyo 1975 dirichida por Peter Duffell seguntes un guión orichinal de Judd Bernard y Stephen Schneck, con una banda sonora orichinal de Konrad Elfers, una dirección de fotografía de John Coquillon, una producción cinematografica de Peter Duffell ta la productora cinematografica *[[Kettledrum Films]]* y un elenco formau por Telly Savalas, Robert Culp, James Mason, Günter Meisner, Aldo Ray, Adrian Hoven, Wolfgang Lukschy, Charles Korvin, Constantine Gregory, Richard Warner, Don Fellows, Doris Kunstmann, Lorna Dallas, Sigrid Hanack, Peter Schlesinger, Stephen Curtis y Timothy Peters, entre d'atros actors.

A cinta conta cómo en l'anyo 1945, en os momentos finals d'a Segunda Guerra Mundial, un grupo de soldaus d'a *[[Wehrmacht]]* d'o Tercer Reich transporta una gran cantidat d'oro robau en os Balcans. Pero un grupo d'as *[[Schutzstaffel]]* s'apodera de l'oro y matan a los soldaus. Casualment bel día de 1975 *Ernst Furben*, un antigo oficial de l'exercito alemán, conoix ista historia y decide de contactar en Londres con uno d'os antigos presoneros de guerra que se trobaban en o campo de presoneros de guerra que él dirichiba, *Harry Morgan*. Iste, que tien greus problemas financieros, decide colaborar en a busca d'o trasoro, y prencipia a preparar un plan. Plegan en a conclusión de que nomás que un dirichent vivo d'o nazismo puet conoixer o destino de l'oro, y ixe ye *Reinhardt Holtz*, condenau por os Aliaus y que se troba en una garchola d'alta seguridat con una guardia rotativa entre britanicos, franceses, estausunidenses y rusos, pero casualment un sarchento britanico que manda la guardia en o periodo en que los britanicos son a lo cudiau d'a garchola ye un antigo subordinau de *Harry* y lo convencen ta preparar una fuga provisional d'o condenau, nomás que ta sacar-li a ganchadas a información.

*Reinhardt Holtz* s'ambienta en dos epocas diferents: en 1945 en l'actual Alemanya y en 1975 en as ciudaz de Londres y Berlín y las suyas escenas se filmoron en Amsterdam en os Países Baixos, en Londres en o Reino Uniu y en Berlín en Alemanya.

## Elenco

## Se veiga tamién
* Cine en 1975.
* Cintas de 1975.

## Referencias
La guerra di Troia

***La guerra di Troia***' (títol orichinal en italiano, en aragonés ***A guerra de Troya***, estrenada en Aragón con o suyo títol traduciu enta lo castellano como ***La guerra de Troya***) ye una cinta de cine de peplum de l'anyo 1961 coproducida por o cine italiano, lo cine francés y lo cine yugoslavo, dirichida por Giorgio Ferroni seguntes un guión orichinal de Giorgio Ferroni, Ugo Liberatore, Giorgio Stegani y Federico Zardi (inspirada muit librement en a guerra de Troya), con una banda sonora orichinal de Mario Amonini y Giovanni Fusco, una dirección de fotografía de Reno Filippini y una producción cinematografica de Giampaolo Bigazzi ta las productoras *[[Europa Cinematografica]]*, *[[Compangnie Inustrielle Commerciale Cinematographique]]*, *[[Les Films Modernes]]* y *[[Lovcen Film]]*. De l'elenco d'a cinta en fan parte, entre d'atros, os actors Steve Reeves, Juliette Mayniel, John Drew Barrymore, Edy Vessel, Lidia Alfonsi, Warner Bentivegna, Luciana Angiolillo, Arturo Dominici, Mimmo Palmara, Nerio Bernardi, Nando Tamberlani, Carlo Tamberlani, Giancarlo Bastianoni, Giovanni Cianfriglia, Luigi Ciavarro, Giulio Maculani, Nello Pazzafini, Bianca Doria, Andrej Gardenin, Nando Gazzolo, Nino Marchetti y Benito Stefanelli.

Inspirada muit librement en a guerra de Troya y en a *[[Iliada]]* (encara que con a figura d*'[[Eneas]]* s'aleixa prou d'o relato d'a *Iliada* en colocar-lo en primer plano d'a narración. En a cinta, ya fa diez anyadas que dura lo seche d'a ciudat de Troya, con l'obchectivo de tornar-li a Menalau, o rei d'Esparta, a suya muller (Helena) a qui ha secuestrau Paris. Aquiles ha matau a Hector qui enteriorment heba matau a lo suyo amant Patroclo y Priamo, lo pai d'Hector, viene a reclamar o calavre de su fillo, acompanyau por Eneas. Tanimientres Paris, que ye bien encelau d'Eneas, li prepara un congrenyo, a la vegada que los griegos preparan un plan ta dentrar en a ciudat setiada.

A cinta s'ambienta en Troya (en l'actual Turquía) mientres a guerra de Troya en l'Antiga Grecia y las suyas escenas se filmoron en os *[[Centralni Filmski Studio Kosutnjak]]* en Belgrado (actual Serbia) y en Cinecittà en Roma (Italia).

## Elenco

## Se veiga tamién
* Cine en 1961.
* Cintas de 1961.

## Referencias
Basilica de Nuestra Sinyora de Badaín

A **basilica de Nuestra Sinyora de Badaín** ye una ilesia romanica situada en o lugar de Badaín, en o municipio sobrarbés de Tella-Sin (Uesca, Aragón). O templo perteneixient a la diocesi de Balbastro-Monzón tien o rango de basilica menor *[[ab immemorabili]]* y ye declarau Bien d'Intrés Cultural.

## Historia
A remota aldeya de Badaín estió en os suyos oríchens un convento de monchas d'a orden benedictina A suya ilesia d'orichen romanico d'o sieglo XII se troba situada a 738 metros d'altaria y fue enamplada en a segunda metat d'o sieglo XVI, por lo que l'exterior d'ista bellament deixa veyer os suyos oríchens medievals.

A ilesia primitiva constaba d'un sola nau con abside teflau, estructura parellana a las ilesias de Sant Chuan d'o Toledo d'a Nata y de Sant Remón Nonato de Monflorite. En l'ampliación d'o sieglo XVI s'adhibió una segunda nau, mas ampla y elevada que a primera, con dos capiellas laterals y un coro alto en o suyo estrimo occidental. D'ista epoca ye tamién a torre, de planta cuadrada y un solo cuerpo, que se troba dreitament construyida sobre l'antiga cabecera romanica.

D'antis mas i heba una vivienda adosada en os costaus este y norte d'a torre, d'a que encara i quedan restas en os muros, que fería probablement parti de l'antigo monesterio de monchas benedictinas.

## Descripción
L'edificio se construyió con mampostería y ruello de glera y con sillería en as esquinas. Dos trampos d'a nau prencipal son cubiertos por una vuelta de crucería, mientres que en o trampo posterior se ficó una galería moderna. Adosada a o costau norte d'a nau i hai una capiella con vuelta de crucería estrelada; a capiella d'o costau sud se cubre con vuelta de canyón.

O coro, devantau por dos escalons, procede d'a ilesia orichinal. Presenta encara una disposición parellana a un coro de tres conchas, a o estilo de Sant Chuan d'o Toledo d'a Nata u Monflorite. Mientres a remodelación, l'abside prencipal fue sustituyiu por una cabecera con testero plano, que se cubre con una vuelta de canyón apuntau lucherament mas baixa. L'abside lateral sigue ubrindo-se en o muro sud y ye cubierto con una vuelta feita en piedra tosca. Tien una chicota finestra central y no ye visible dende l'exterior de l'edificio. A torre cuadrada se devanta sobre o presbiterio y tien tres pisos con teitos avovedaus. L'anyo "1576" ye inscrito baixo o tellau a dos auguas cubierto de pizarra. Una torre redonda adosada serviba d'escala.

A pila baptismal se troba en una capiella, cubierta también con vuelta de crucería, debant de l'actual puerta de dentrada. Iste baptisterio se feba servir probablement pa ritos d'immersión.

## Referencias

## Enlaces externos

*  Badaín, Ilesia de Nuestra Sinyora. Románico Digital
*  Ficha en gcatholic.org
Ab immemorabili

***Ab immemorabili*** (literalment *dende [tiempo] immemorable*) ye una exprisión latina, usada mas que mas en o lenguache churidico.

## Emplego
Se troba a sobén pa referir-se a un comportamiento que, iniciau en un instante no preciso pero remoto en o tiempo (*ab immemorabili*) y repetiu, da orichen a una norma consuetudinaria, ye decir, no escrita ni imposada por una autoridat sino siempre aplicada y considerada necesaria.

## Referencias
Los subdesarrollados

***Los subdesarrollados*** (títol orichinal en castellano, en aragonés ***Os subdesarrollaus***, estrenada en Aragón con o suyo títol orichinal) ye una cinta de cine de comedia de cine espanyol de l'anyo 1968 dirichida por Fernando Merino seguntes un guión orichinal de José Luis Dibildos y Alfonso Paso, con una banda sonora orichinal d'Antón García Abril, una dirección de fotografía de Manuel Rojas y una producción cinematografica de José Luis Dibildos ta la productora cinematografica *[[Ágata Films]]*. A cinta conta con un elenco d'actors d'o cual en fan parte, en os suyos papels principals, Tony Leblanc, Alfredo Landa, Laura Valenzuela, Lina Morgan, Manolo Gómez Bur, María Silva, Luchy Soto, Erasmo Pascual, Marisol González, Fernando Nogueras, Emilio Rodríguez, Venancio Muro, Alfredo Santacruz, María Luisa San José, Ricardo Merino, Fernando Sánchez Polack, Diana Sorel y Javier Loyola.

*Julio García Gutiérrez* ye lo socio de *Timoteo Fonseca*, un pompero d'a ciudat de Madrit, en un negocio d'una achencia de detectives clandestina. *Timoteo* ye en realidat o "socio capitalista" de l'achencia, clamada *International Investigation Spanish Section*, que s'adedica a la investigación d'infidelidaz matromonials; pero la novia de *Timoteo* no ye conforme con os gastos d'o suyo novio y creye que lis cal millor estalbiar ta casar-se. Bel día plega en l'achencia *Ana Vidal Ramírez*, qui lis comanda de vichilar a lo suyo mariu, *Ramón Aguirre Sacristán*, que ye un cabalero estarifau y los socios creyen que iste ye lo negocio definitivo que lis fará ricos.

A cinta s'ambienta en Madrit en a suya epoca actual (1968) y las suyas escenas se filmoron en ixa mesma ciudat.

## Elenco

## Se veiga tamién
* Cine en 1968.
* Cintas de 1968.

## Referencias
Couples Retreat

***Couples Retreat*** (títol orichinal en anglés, en aragonés ***Retiranza de parellas***, estrenada en Aragón con o títol en castellano de ***Todo incluido***, en aragonés ***Tot incluyiu***) ye una cinta de cine estausunidense de comedia romantica de l'anyo 2009 dirichida por Peter Billingsley seguntes un guión orichinal de Jon Favreau, Vince Vaughn y Dana Fox, con una banda sonora orichinal d'A. R. Rahman, una dirección de fotografía d'Eric Edwards, una producción cinematografica de Scott Stuber y Vince Vaughn ta las productoras *[[Relativity Media]]*, *[[Stuber Productions]]* y *[[Wild West Picture Show]]* y un elenco d'o cual en fan parte Vince Vaughn, Malin Akerman, Jon Favreau, Kristin Davis, Jason Bateman, Kristen Bell, Faizon Love, Kali Hawk, Jean Reno, Peter Serafinowicz, Tasha Smith, Jonna Walsh, Ken Jeong, Amy Hill, John Michael Higgins, Carlos Ponce, Temuera Morrison y Karen David, entre d'atros actors.

A cinta se centra en unas parellas que viven en Chicago. A primera (*Dave* y *Ronnie*) tie dos fillos y leva una vida con chicotas tensions por l'absorbent treballo d'o mariu. A segunda (*Joey* y *Lucy*) se conoix dende la escuela, tienen una filla adolescent y son pensando en l'esvurcio. A tercera (*Jason* y *Cynthia*) tiene problemas ta poder tener fillos y ixo los obsesiona. Finalment, a cuatrena no ye exactament una parella, porque *Shane* s'ha separau (pero no esvurciau) d'a suya muller y fa poquez días que ye lo novio de *Trudy*, que con vinte anydas ye muito mas choven que él. Bel día *Joey* y *Lucy* proposan a los atros de fer un viache chuntos enta un hotel no convencional en una isla d'a Polinesia Francesa, especializau en terapia de parellas, porque si fan lo viache los ueito lo pre ye muit asequibla. Lis explican que serán una svacanzas en un entorno paradisiaco y que éls no cal que fagan cosa d'a terapia de parellas.

A cinta s'ambienta en a suya epoca actual (2009) en Chicago en os Estaus Unius y en bella isla indeterminada de l'oceano Pacifico, fácil que en a Polinesia Francesa, y las suyas escenas se filmoron en Bora Bora en a Polinesia Francesa, en Chicago en Illinois, en Los Angeles en California y en os *[[Downey Studios]]* en Downey y en os *[[Universal Studios]]* en Universal City, tamién en California.

Ye una cinta que ha recibiu bels premios y nominacions, pero garra d'istos premios perteneixe a los premios cinematograficos mas conoixius u destacaus.

## Elenco

## Se veiga tamién
* Cine en 2009.
* Cintas de 2009.

## Referencias
Villaconancio

**Villaconancio** ye un municipio espanyol d'a comunidat autonoma de Castiella y Leyón que se troba en a provincia de Palencia. A suya población ye de 57 habitants (2021) en una superficie de 34,06&nbsp;km² con una densidat de población de 2 hab/km².

## Referencias
Diasol

**Diasol** ye un antroponimo aragonés derivau de l'advocación mariana de **Nuestra Sinyora d'o Día y d'o Sol**, y traye causa de Santa María d'o Día y d'o Sol, a qui ye consagrada la ilesia parroquial de Nuestra Sinyora de Diasol (u de Nuestra Sinyora d'o Día y d'o Sol) de Malpica d'Arba, en a comarca de Cinco Villas.

Ye un nombre cuasi que exclusivo d'os malpicanos y d'os suyos descendients, y d'antes mas existiba en ixe lugar una cofadría profesional d'os labradors d'o lugar que levaba ixe mesmo nombre, fundada en o sieglo XIII u en o sieglo XIV.

## Referencias
Kiss the Girls (cinta de 1997)

:*Iste articlo ye sobre una cinta de cine d'intriga policiaca estausunidense de l'anyo 1997; ta atros usos, se veiga *'Kiss the Girls** y **Kiss the Girls (cinta)***.

***Kiss the Girls*** (títol orichinal en [[Idioma anglés|anglés]], en [[Idioma aragonés|aragonés]] ***Besar a las mesachas***, estrenada en [[Aragón]] con o títol en [[Idioma castellano|castellano]] d***'El coleccionista de amantes***, en aragonés ***O coleccionista d'amants**') ye una cinta de cine estausunidense de cine d'intriga policiaca y cine negro de l'anyo 1997 dirichida por Gary Fleder seguntes un guión adaptau por David Klass (basau en a novela *[[Kiss the Girls (novela)|Kiss the Girls]]*, publicada por James Patterson en 1995), con una banda sonora orichinal de Mark Isham, una dirección de fotografía d'Aaron Schneider, una producción cinematografica de David Brown y Joe Wizan ta la productora cinematografica *[[Rysher Entertainment]]* y en elenco formau, entre d'atros ctors, por Morgan Freeman, Ashley Judd, Cary Elwes, Alex McArthur, Bill Nunn, Jeremy Piven, Brian Cox, Jay O. Sanders, Tony Goldwyn, William Converse-Roberts, Roma Maffia, Richard T. Jones, Gina Ravera, Heidi Schanz, Tatyana Ali, Mena Suvari, Anna Maria Horsford y Helen Martin.

*Alex Cross* ye un destacau policía y psicologo forense en Washington, DC. Cuan secuestran a su sobrina en Durham (Carolina d'o Norte), decide intervenir personalment en a investigación d'o caso con l'aduya d'o suyo primo *Sampson*, encara que la policía local de Durham no ye pas masiau colaboradora con él encara que sía una destacada personalidat bien conoixida en o suyo ambito. Bien luego troba que lo secuestro ye obra d'un psicopata que ha cometiu cuantos atros delictos similars y que bien luego secuestra a la medico *Kate McTiernan*. Cuan ista consigue fuchir, colabora con *Alex* en a investigación, que cada vegada se fa mas complicada.

A cinta s'ambienta en a suya epoca actual (1997) en Washinton, DC y en Durham en Carolina d'o Norte, y las suyas escenas se filmoron en cuantas localizacions en Durham y atros puestos de Carolina d'o Norte, en Santa Monica, Pasadena y atras localizacions en California, en os Estaus Unius, y en North Vancouver en a Columbia Britanica en Canadá.

Ye una cinta que ha recibiu bels premios y nominacions, encara que garra d'éls fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 1997.
* Cintas de 1997.

## Referencias
Ilesia de Sant Pero Apóstol de Bestué

A **ilesia de Sant Pero Apóstol de Bestué** ye una ilesia d'estilo gotico tardano perteneixient a la diocesi de Balbastro-Monzón y l'arcipestrau de Sobrarbe-Ribagorza y situada en o lugar de Bestué, en o municipio de Puértolas, en a comarca de Sobrarbe, en a provincia de Uesca (Aragón). Ye adedicada a sant Pero.

## Historia
Ye una obra d'o sieglo XVI. Seguntes ye gravau en un sillar, en l'anyo 1683 se construyió o portegau y en o sieglo XVIII a cabecera. I habió una restauración entre zaguerías d'a  decada de 1970 y primerías d'a de 1980 en a que s'eliminó o coro.

Se'n fa referencia como ilesia parroquial d'o lugar en o cuatreno volumen d'o *Diccionario geográfico-estadístico-histórico de España y sus posesiones de Ultramar* de Pascual Madoz, a on apareixe descrita con as siquients palabras:

## Descripción
Edificio situau en l'estrimo sud-ueste d'o lugar, o suyo exterior ye una obra de mampostería, con piedra sillar asentada con argamasa en l'interior. Formau d'una nau rectangular y orientada enta l'este, dos capiellas que forman un crucero baixo y unatra en o costau norte. Tenió tamién un coro alto que fue eliminau en una restauración.

A nau, a cabecera y as capiellas d'o crucero son cubiertas con vueltas de meyo canyón, mientres que a segunda capiella d'o costau norte se cubre con crucería estrelada, precedida d'un paso avovedau de meyo canyón. En os niervos i hai claus entretalladas y apean en repalmadors troncoconicos.

A sacristía ye ubierta a o presbiterio por o suyo costau norte a traviés d'una puerta labrada con picos u dients de sierra. Ye dividida en dos cambras, estando a primera cubierta con meyo canyón lonchitudinal a l'exe d'a nau y a segunda cubierta con dos trampos de vuelta de lunetos y ocupando tot o testero d'a cabecera, .

A suya torre se troba montada sobre a capiella norte d'o crucero y consta de cuatre cuerpos deseparaus por impostas en listel. I hai un remate octogonal, con dos vanos de meyo punto a l'este y unatro mas chicot a o norte que pareixe situau en lo que pareixe estar l'interior d'un arco muito mas gran que estió cegau.

L'acceso a la ilesia se fa por o costau sud, a traviés d'una portalada en arco de meyo punto con tres arquivoltas molduradas. Ye precedida por un portegau de meyo canyón a on ye gravada a calendata de 1683.

## Referencias

## Vinclos externos

*  En a web d'o SIPCA
*  En FotoSobrarbe
*  Ficha en gcatholic.org
Pulp Fiction

:*Iste articlo ye sobre una cinta estausunidense de cine policiaco; ta atros usos, se veiga *'Pulp Fiction (desambigación)***.

***Pulp Fiction*** (títol orichinal en [[Idioma anglés|anglés]], en [[Idioma aragonés|aragonés]] ***Ficción polpa**', estrenada en Aragón con o suyo títol orichinal) ye una cinta de cine policiaco de cine estausunidense de l'anyo 1994 dirichida por Quentin Tarantino seguntes un guión orichinal d'él mesmo (basau en una historia d'él mesmo y de Roger Avary), con una dirección de fotografía d'Andrzej Sekuła y una producción cinematografica de Lawrence Bender ta las productoras *[[A Band Apart]]* y *[[Jersey Films]]*. Conta con un elenco d'actors formau, entre d'atros, por John Travolta, Samuel L. Jackson, Uma Thurman, Harvey Keitel, Tim Roth, Amanda Plummer, Maria de Medeiros, Ving Rhames, Eric Stoltz, Rosanna Arquette, Christopher Walken y Bruce Willis.

A cinta conta tres historias deseparadas, cadaguna con os suyos protagonistas, pero que se troban entrelazadas entre ellas, estando los protagonistas de cada hiztoria personaches segundarios d'atra u atras d'as historias. O protagonista d'una d'as tres historias ye *Vincent Vega*, un mafioso, d'a segunda en ye *Butch Coolidge*, un boxiador profesional, y lo d'a tercera historia en ye *Jules Winnfield*, o socio de *Vincent* en os suyos delictos. Istas tres historias se desembolican en cuatre series diferents (encara que la primera y la zaguera son en realidat a mesma, en o mesmo escenario, estando la zaguera la continación d'a primera) y con un preludio y deseparación entre cadaguna d'as escenas. *Vincent* ye, como s'ha dito, un mafioso que, como *Jules*, treballa ta *Marcellus Wallace*, y que acaba de tornar d'os Países Baixos. *Buth* ye un boxiador que ha amanyau un combat de boxeyo con *Marcellus* pero que finalment l'enganya, y *Jules* ye un personache que bien luego de veyer o que él creye que ye un miraglo se replanteya la suya profesión de farute.

A cinta s'ambienta en a ciudat de Los Angeles en California en a suya epoca actual (1994) y las suyas escenas se filmoron en Los Angeles, Beverly Hills, Glendale, Pasadena y Hawthorne en California.

Se tracta d'una cinta con a-saber-los de premios y nominacions, en destacando un Premio Oscar a lo Millor Guión Orichinal y atras seis nominacions (incluyida a l'Oscar a la Millor Cinta) en a 67<sup>ena</sup> edición d'os Premios Oscar y un Globo d'Oro a lo Millor Guión y cuatre nomincions (Millor Cinta Dramatica, Millor Actor Dramatico, Millor Director y Millor Actriz Segundaria) en a suya 53<sup>ena</sup> edición..

## Elenco

## Se veiga tamién
* Cine en 1994.
* Cintas de 1994.

## Referencias

## Vinclos externos

*  Pachina web oficial de ''Pulp Fiction''.
Sign of the Pagan

***Sign of the Pagan*** (títol orichinal en anglés, en aragonés ***Signo d'o pagano***, estrenada en Aragón con o títol en castellano d***'Atila, rey de los hunos***, en aragonés ***Atila, rei d'os hunnos***) ye una cinta de cine estausunidense de cine de peplum historico-biografico de l'anyo 1954 dirichida por Douglas Sirk seguntes un guión adaptau por Oscar Brodney y Barre Lyndon (basau en una historia d'Oscar Brodney), con una banda sonora orichinal de Frank Skinner y Hans J. Salter, una dirección de fotografía de Russell Metty, una producción cinematografica d'Albert J Cohen ta la productora cinematografica *[[Universal Pictures]]* y un elenco d'actors d'o cual en fan parte, en os papels principals d'a cinta, Jeff Chandler, Jack Palance, Ludmilla Tchérina, Rita Gam, Jeff Morrow, George Dolenz, Eduard Franz, Allison Hayes, Alexander Scourby, Howard Petrie, Michael Ansara, Leo Gordon, Moroni Olsen, Fred Nurney, Sara Shane, Pat Hogan, Robo Bechi, Charles Horvath, Glenn Thompson, Chuck Robertson, Walter Coy y Rusty Westcoatt.

En o sieglo V l'Imperio Romano s'ha dividiu en dos: l'Imperio Romano d'Orient y l'Imperio Romano d'Occident. A la vegada, os hunnos con su rei Atila menazan as mugas de l'Imperio. En ixe contesxto, l'emperador d'Occident ninvía a un militar d'a suya guardia, Marcián, ta que evite un pacto entre Orient y los hunnos que emplegue Atila ta redotar a los romanos. Mientres o suyo viache ye capturau por os hunnos, pero consigue fuyir. En plegar en Constantinopla veye que toz dos emperadors son febles y incapables d'evitar l'ataque d'os hunnos. D'atra man, Atila consigue que l'emperadpr d'Oroent li ceda a Marcián como instructor d'o suyo exrcito. Cuan finalment Atila ataca Roma, Pulcheria, la filla de l'emperador d'Orient, fa que iste abdique y nomnra a Marcián nuevo emperador, con a misión de salvar a ciudat de Roma d'os hunnos.

A cinta s'ambienta en o sieglo V en Roma y en l'actual Istambul, y las suyas escenas se filmoron en os *[[Universal Studios]]* en Universal City en California.

## Elenco

## Se veiga tamién
* Cine en 1954.
* Cintas de 1954.

## Referencias
Sant Climent d'Amer

**Sant Climent d'Amer** ye un lugar d'o municipio d'Amer, en a comarca d'a Selva y provincia de Chirona, en a comunidat autonoma de Catalunya.

A suya población ye de 40 habitants.

## Cheografía
Lo lugar se sitúa a lo este d'o termin municipal, a lo canto d'o torrent d'o Rajoler, un afluyent por a suya marguin cucha d'o río Brugent, a una altaria de 258 metros d'altaria sobre lo livel d'a mar.

## Historia
A población s'estendilla de forma dispersa, con l'antiga ilesia parroquial de Sant Climent como referencia. Correspondients a lo Paleolitico bi ha cuantos chacimientos arqueolochicos en Sant Roc (Balma d'a chaminera, cementerio de moros, la olla gran...). D'o Neolitico y d'o Mesolitico cal destacar "Lo Cau Negre" y cuantas troballas ocasionals de destrals polidas de piedra, mesmo que tamién bel dolmen y menhir muit rasiaus.

Per lo que fa a epoca iberica y romana i ha cuantas troballas de monedas feitas por Josep Vilalta d'Amer, de conchunta con Francisco (Xicu) Caparrós y la familia Climent d'Anglès a finals d'o sieglo XX. 

As primeras citas conoixidas de Sant Clement d'Amer son de l'anyo 823, cuan s'escaició una batalla entre as tropas de Carlos Magno, mandadas por o noble Galcerán de Cartellà contra los musulmans, en a cual guanyoron os francos, y en ixe mesmo puesto construyioron as capiellas de Sant Clement y de Sant Corneli d'Amer.

As siguients referencias historicas se calendatan en l'anyo 993 cuan o conte Remón Borrell I de Barcelona fació donación a lo monesterio de Santa María d'Amer de cualques fincas de l'arredol de Sant Climent d'Amer. A ilesia parroquial, fácil que d'o sieglo XVII, estió lugar reyal y ye adedicada a lo papa Climent I.

Sant Clement d'Amer perdió población dica plegar a estar cuasi que despoblau. La tendencia cambió en plegar-ie chent d'atros lugars que decidió instalar-se-ie y actualment se troba habitau.

## Demografía

## Molimentos
* Ilesia de Sant Climent de Sant Climent d'Amer.

## Referencias

## Vinclos externos
I due superpiedi quasi piatti

***I due superpiedi quasi piatti*** (títol orichinal en italiano, en aragonés ***Os dos superpiez cuasi planos***, estrenada en Aragón con o títol de ***Dos superpolicías***) ye una cinta de cine de comedia d'acción policiaca de l'anyo 1977 coproducida por o cine italiano y lo cine estausunidense, dirichida por Enzo Barboni seguntes un guión orichinal d'él mesmo, con una banda sonora orichinal de Guido De Angelis y Maurizio De Angelis, una dirección de fotografía de Claudio Cirillo y una producción cinematografica de Vittorio Galiano ta las productoras T.O.T.A. y *[[Tritone Cinematografica]]*. De l'elenco d'a cinta fan parte, entre d'atros actors, Bud Spencer, Terence Hill, David Huddleston, Luciano Catenacci, Riccardo Pizzuti, Jill Flanter, April Clough, Laura Gemser, Ezio Marano, Luciano Rossi, Luigi Casellato, Edy Biagetti, Giancarlo Bastianoni, Claudio Ruffini y Roberto Messina.

*Matt* y *Wilbur* viven en Miami, en Florida, y se troban aturaus sin treballo. Se conoixen por casualidat y un d'éls li proposa a l'atro de fer un robo y planifican cudiadosament o robo pero cuan plega lo día s'esbarran d'adreza y dentran a robar en una comisaría de policía. A mala raca y ta no provocar sospeitas, acceptan alistar-se en a Policía, pensando que bien luego conseguirán que los senequen, una vegada haigan cobrau a suya nomina. Tanimientres, mintres o curso de formación o *capitán McBride* simpatiza con *Matt* y no consiguen ser expulsaus. Encara que denguno no lo pensaba, finalment se converten en dos buenos policías que prencipian a investigar un caso d'un asasinato que remata complicando-se con a derivación d'o caso enta lo narcotrafico al cudiau d'una periglosa banda de narcotraficants.

A cinta s'ambienta en a ciudat de Miami aparentment en a suya epoca actual (1977) encara que en a cinta las referencias son constants a l'anyo 1978, y las suyas escenas se filmoron en ixa mesma ciudat.

Ye una cinta que ha recibiu bel premio y nominación, pero as ditas nominacions y premios no fan parte de garra premio cinematografico destacau.

## Elenco

## Se veiga tamién
* Cine en 1977.
* Cintas de 1977.

## Referencias